Diari Oficial de la Generalitat Valenciana


Sumari del DOGV 2968, del 10-04-1997 (1997/6824)

Acuerdo de 1 de abril de 1997, del Gobierno Valenciano por el que se declara la urgente ocupación de los bienes y derechos sujetos a un expediente de expropiación forzosa del Ayuntamiento de Catarroja.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2968

Data del DOGV
:   10-04-1997

Secció del DOGV
:   ALTRES ANUNCIS - EXPROPIACIONS

Número del document
:   1997/6824


Data del document
:   01-04-1997

Organisme emissor
:   Conselleria de Presidència

Tipus de document
:   Acord

Acord d'1 d'abril de 1997, del Govern Valencià, pel qual es declara l'ocupació urgent dels béns i els drets subjectes a l'expedient d'expropiació forçosa de l'Ajuntament de Catarroja.  
El Govern Valencià, en la reunió del dia 1 d'abril de 1997, adoptà l'acord següent:  
L'Ajuntament de Catarroja, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i els drets subjectes a l'expedient d'expropiació forçosa per a l'execució del projecte d'urbanització de l'actuació integrada industrial sud.   
Aquesta declaració d'ocupació urgent queda justificada per les raons següents: per a l'execució del projecte d'urbanització de l'actuació integrada sud cal la disponibilitat del sòl objecte de l'expropiació, la qual no pot se executada si no s'ocupa aquest, de manera que sense l'ocupació urgent no podrà ser completada la urbanització de l'àmbit de l'actuació.  
La relació dels propietaris, béns i drets afectats per l'expedient va ser sotmesa a informació pública i notificada individualment a les persones interessades i van presentar-se al·legacions que han estat resoltes pel ple de la corporació. Consta l'aprovació del projecte tècnic d'obres i l'acta de replanteig.  
Per tot això, ateses les facultats conferides pel RD 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA   
Declarar l'ocupació urgent dels béns i els drets subjectes a l'expedient d'expropiació forçosa instruït per l'Ajuntament de Catarroja per a l'execució del projecte d'urbanització de l'actuació integrada industrial sud.  
Bé afectat  
Parcel·la destinada a vial situada en la partida de la Galera, Camí de les Eres (c/ En Projecte núm. 24), propietat de la Sra. Irene Ricart Peris, inscrita en el Registre de la Propietat de Torrent - Dos, tom 380, llibre 43 de Catarroja, full 44 girat, finca número 5.255, referència cadastral 97887943; la superfície total de la parcel·la és de 1868'89 m2 i la superfície objecte de l'expropiació de 472'57 m2.  
Aquest acord s'haurà de publicar en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa per tal que les persones interessades, una vegada publicada la relació i fins el moment de l'alçament de l'acta prèvia, puguen formular per escrit, davant l'Ajuntament de Catarroja, les al·legacions amb l'únic efecte d'esmenar les possibles errades materials produïdes en relacionar els béns afectats per l'ocupació urgent.   
Contra aquest acord, que esgota la via administrativa, pot interposar-se, després de la comunicació preceptiva prèvia al Govern Valencià, recurs contenciós administratiu davant la Sala del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquest acord en el Diari Oficial de la Generalitat Valenciana, segons que disposen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades puguen exercitar qualsevol altre recurs que estimen oportú.   
València, 1 d'abril de 1997  
El conseller secretari del Govern Valencià,  
JOSÉ JOAQUÍN RIPOLL SERRANO